b'\n_START_ARTICLE_\nJan Olof Palm\xc3\xa9r\n_START_PARAGRAPH_\nJan Olof Palm\xc3\xa9r (s\xc3\xbcndinud 27. augustil 1950) on Rootsi ja Taani lennundustegelane. Ta oli Eesti riikliku lennufirma Estonian Airi juht 1. novembrist 2012 kuni selle tegevuse l\xc3\xb5ppemiseni 7. novembril 2015. Palm\xc3\xa9r vahetas sellel kohal v\xc3\xa4lja Tero Taskila, kelle juhtimisel saavutas Estonian Air oma ajaloo suurima kahjumi._NEWLINE_Varem on Palm\xc3\xa9r juhtinud pankrotistunud lennufirmasid Cimber Sterling (Taani) ja Skyways (Rootsi), mis kuulusid Ukraina ettev\xc3\xb5tjale Ihor Kolomoyskyile. Tema palk Estonian Airi juhina on 21 500 eurot kuus, kolmandiku v\xc3\xa4iksem kui Taskilal (33 300 eurot), samuti pole talle ette n\xc3\xa4htud lahkumish\xc3\xbcvitist.'